CELEX: 22005D0102
Language: lv
Date: 2005-07-08 00:00:00
Title: EEZ Apvienotās komitejas Lēmums Nr. 102/2005 ( 2005. gada 8. jūlijs ), ar ko groza EEZ līguma IV pielikumu (Enerģētika)

24.11.2005   
            
            
               LV
            
            
               Eiropas Savienības Oficiālais Vēstnesis
            
            
               L 306/34
            
         
      EEZ APVIENOTĀS KOMITEJAS LĒMUMS
   
   Nr. 102/2005
   (2005. gada 8. jūlijs),
   ar ko groza EEZ līguma IV pielikumu (Enerģētika)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kā tas grozīts ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma IV pielikums tika grozīts ar EEZ Apvienotās komitejas 2005. gada 11. marta Lēmumu Nr. 43/2005 (1).
            
         
               (2)
            
            
               Eiropas Parlamenta un Padomes Direktīva 2001/77/EK (2001. gada 27. septembris) par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus, (2) ir jāiekļauj Līgumā,
            
         IR NOLĒMUSI ŠĀDI.
   1. pants
   Līguma IV pielikumā aiz 18. punkta (Eiropas Parlamenta un Padomes Regula (EK) Nr. 2422/2001) iekļauj šādu punktu:
   
      
                  “19.
               
               
                  
                     32001 L 0077: Eiropas Parlamenta un Padomes Direktīva 2001/77/EK (2001. gada 27. septembris) par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (OV L 283, 27.10.2001., 33. lpp.).
                  Šā līguma vajadzībām direktīvu lasa, ņemot vērā šādus pielāgojumus:
                  
                              a)
                           
                           
                              Šī direktīva neattiecas uz Lihtenšteinu.
                           
                        
                              b)
                           
                           
                              Direktīvas 3. panta 2. punktā datumu “2002. gada 27. oktobris” un 3. panta 3. punktā, 5. panta 1. punktā un 6. panta 2. punktā datumu “2003. gada 27. oktobris” lasa kā “sešus mēnešus pēc EEZ Apvienotās komitejas 2005. gada 8. jūlija Lēmuma Nr. 102/2005 stāšanās spēkā”.
                           
                        
                              c)
                           
                           
                              Direktīvas 3. panta 2. punkta otrajā ievilkumā vārdu “Kopiena” aizstāj ar vārdiem “EBTA valstis”.
                           
                        
                              d)
                           
                           
                              Līguma 1. protokola 8. punkts neattiecas uz 3. panta 4. punkta otro ievilkumu.
                           
                        
                              e)
                           
                           
                              Direktīvas 4. panta 1. punktā vārdkopu “Līguma 87. un 88. pants” aizstāj ar vārdkopu “EEZ līguma 61. un 62. pants”. Vārdkopu “Līguma 6. un 174. pants” aizstāj ar vārdkopu “EEZ līguma 73. pants”.
                           
                        
                              f)
                           
                           
                              Pielikumam pievieno šādu tekstu:
                              
                                          “Islande
                                       
                                       
                                          5,58
                                       
                                       
                                          99,90
                                       
                                       
                                          99,50 (3)
                                          
                                       
                                    
                                          Norvēģija
                                       
                                       
                                          110,95
                                       
                                       
                                          96,30
                                       
                                       
                                          90,00 (4)”
                                       
                                    
                        
            
   2. pants
   Direktīvas 2001/77/EK teksts islandiešu un norvēģu valodā, ko publicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2005. gada 9. jūlijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2005. gada 8. jūlijā
      
         
            EEZ Apvienotās komitejas vārdā –
         
         
            priekšsēdētājs
         
         HSH Prinz Nikolaus von LIECHTENSTEIN
         
      
   
   
      (1)  OV L 198, 28.7.2005, 45. lpp.
   
   
      (2)  OV L 283, 27.10.2001., 33. lpp. Direktīvā grozījumi izdarīti ar 2003. gada Pievienošanās aktu.
   
      (3)  Skaitlis Islandei ir atkarīgs no tā, vai ir bijušas izmaiņas savienojamībā ar citām elektroenerģijas sistēmām. Turklāt, ņemot vērā klimatiskos faktorus elektroenerģijas ražošanā no hidroelektroenerģijas resursiem, elektroenerģijas pieprasījumu un pārrāvumus pārvadē, skaitli 2010. gadam aprēķina pēc ilgtermiņa parauga, kura pamatā ir hidroloģiskie un klimatiskie apstākļi.
   
      (4)  Lai Norvēģija varētu sasniegt noteikto mērķi, proti, 90 procentus, tās elektroenerģijas patēriņš nedrīkst pārsniegt 1 procentu gadā. Tas atbilst apmēram 6-7 TWh jaunai elektroenerģijas ražošanas jaudai no neizsīkstošiem enerģijas avotiem, ko ievieš laikposmā no 1997. gada līdz 2010. gadam.
   Norvēģijas hidroenerģijas ražošanā pastāvošo ievērojamo svārstību dēļ ir iespējams, ka Norvēģijai orientējoša mērķa īstenošanas ziņojumā par pamatu būs jāņem vidējais hidroenerģijas ražošanas potenciāla rādītājs.”.
   
      (5)  Konstitucionālās prasības ir norādītas.